section_heading: Povijest
paragraph_text: Pelister se plasirao u Prvu ligu SFRJ u posljednjoj sezoni njenog postojanja 1991./92., a po osamostaljivanju Republike Makedonije, Pelister se kontinuirano natječe u Prvoj ligi Makedonije. U sezoni 2002./03. klub ispada iz Prve lige, ali u sezoni 2006./07. se ponovo vraća u elitni rang. Klub je u sezoni 2007./08. napravio najbolji rezultat u Prvoj ligi, završivši sezonu na 3. mjestu, što mu je osiguralo sudjelovanje u Kupu UEFA u za sljedeću sezonu. Već sljedeće sezone su zabilježili mnogo slabije rezultate, pošto je klub jedva sačuvao status prvoligaša i to preko baraža nakon što je završio sezonu na 10. mjestu.